text: Strejkende SAS-ansatte ignorerer Arbejdsretten
  01 marts 2015 kl. 15.43
  Der diskuteres stadig blandt strejkende SAS-ansatte. Nu er fagforeningens bestyrelse kaldt sammen.
  Selvom Arbejdsretten søndag pålagde de strejkende SAS-ansatte at genoptage arbejdet klokken 12.30, fortsætter strejken.
  De strejkende ansattes fagforening, CAU, bekræfter, at fristen er overskredet.
  Efter diskussioner med de strejkende medlemmer, har bestyrelsen i CAU sat sig sammen og vil diskutere, hvad deres næste træk bliver.
  Strejken begyndte fredag formiddag, da en del af SAS' kabinepersonale valgte at nedlægge arbejdet i protest mod de ansættelsesmæssige forhold i forbindelse med selskabets overtagelse af flyselskabet Cimber.
  